**«Узда»** — беларускі футбольны клуб з горада Узда. У 2021—2022 гадах выступаў у Другой лізе чэмпіянату Беларусі.

Гісторыя
--------

У 2000-я каманда выступала ў чэмпіянаце вобласці пад назвай «Аўтамабіліст», займала месца ў асноўным у сярэдзіне турнірнай табліцы. У 2011 годзе, пасля гадавой адсутнасці, каманда вярнулася ў чэмпіянат вобласці пад назвай «Беліта-Вітэкс». Дзякуючы спонсарству аднайменнага прадпрыемства, каманда ў 2012 і 2013 гадах стала чэмпіёнам Мінскай вобласці, а ў 2014 годзе заявілася ў Другую лігу чэмпіянату Беларусі. Склад каманды быў укамплектаваны ў асноўным вопытнымі ігракамі, яна амаль не мела мясцовых выхаванцаў. «Беліта-Вітэкс» доўгі час змагалася за выхад у Першую лігу, аднак скончыла сезон на 4-м месцы.

У 2015 годзе, нягледзячы на прапанову атрымаць месца ў Першай лізе замест «Мінска-2», які спыніў існаванне, каманда засталася ў Другой лізе і паставіла сабе мэты выйграць турнір. У чэрвені 2015 года, пасля спынення супрацоўніцтва з кампаніяй «Беліта-Вітэкс», каманда атрымала назву «Узда». Па выніках сезона 2015 «Узда», якая доўгі час была лідарам, заняла другое месца і атрымала права на ўдзел у Першай лізе.

У пачатку 2016 года ўдзел «Узды» ў Першай лізе доўгі час быў пад пытаннем, бо камандзе трэба было знайсці значныя сродкі для выступлення. У сакавіку каманда абвясціла аб тым, што выступіць у Першай лізе, аднак у выніку не была дапушчана з-за невыканання патрабаванняў па інфраструктуры стадыёна, і пазней адмовілася і ад удзелу ў Другой лізе. У маі было абвешчана, што каманда ў новым складзе выступіць у чэмпіянаце Мінскай вобласці, дзе ў 2016 годзе яна заняла 9-е месца з 12.

У красавіку 2017 года стала вядома пра вяртанне «Узды» ў склад удзельнікаў Другой лігі. Сезон 2017 каманда скончыла на 9 месцы, у наступным сезоне наблізілася да лідараў, аднак не змагла змагацца за выхад у Першую лігу, скончыўшы сезон на пятым радку табліцы. У сезоне 2019 «Узда» выступала нестабільна — часам набірала ачкі з лідарамі, але пры гэтым магла саступаць аўтсайдарам; у выніку каманда заняла сёмае месца.

У лютым 2020 года «Узда» адмовілася ад удзелу ў Другой лізе ў новым сезоне і правяла яго ў чэмпіянаце Мінскай вобласці. У 2021 годзе ў выніку аб’яднання Другой лігі з чэмпіянатамі абласцей «Узда» зноў далучылася да Другой лігі, дзе здолела выйсці ў плэй-оф і саступіла там у 1/8 фіналу «Маларыце» (0:2, 1:5). У 2022 годзе каманда ўжо выступала значна горш, была аўтсайдарам дывізіёна Мінскай вобласці.

У сакавіку 2023 года стала вядома, што «Узда» не згуляе ў Другой лізе ў сезоне 2023.

### Папярэднія назвы

* да 2009: «Аўтамабіліст»
* 2011—2015: «Беліта-Вітэкс»
* з 2015: «Узда»

### Эмблемы

* Гісторыя эмблем «Узды»
* Лагатып «Беліты-Вітэкс» у 2014—2015 гадахЛагатып «Беліты-Вітэкс» у 2014—2015 гадах
* Лагатып «Узды» з 2015 годаЛагатып «Узды» з 2015 года

Стадыён
-------

Гульні праводзіць на гарадскім стадыёне Узды, а некаторыя матчы на стадыёне «Беліта-Вітэкс» у вёсцы Цеплень.

Дасягненні
----------

* Найлепшае дасягненне ў Другой лізе чэмпіянату Беларусі — 2 месца (2015)
* Чэмпіён Мінскай вобласці (3): 2012, 2013.

Статыстыка выступленняў
-----------------------

### Чэмпіянат і Кубак Беларусі

| Сезон | Ліга | М | Г | В | Н | П | Галы | Ачкі | Кубак | Заўвагі |
| --- | --- | --- | --- | --- | --- | --- | --- | --- | --- | --- |
| 2002 | Чэмпіянат Мінскай вобласці (Д4) | **7** | 20 | 7 | 3 | 10 | 27–40 | **24** |  |  |
| 2003 | Чэмпіянат Мінскай вобласці (Д4) | **6** | 18 | 8 | 2 | 8 | 43–36 | **26** |  |  |
| 2004 | Чэмпіянат Мінскай вобласці (Д4) | **5** | 24 | 11 | 5 | 8 | 58–48 | **38** |  |  |
| 2005 | Чэмпіянат Мінскай вобласці (Д4) | **5** | 22 | 11 | 2 | 9 | 49–32 | **35** |  |  |
| 2006 | Чэмпіянат Мінскай вобласці (Д4), група А | **2** | 14 | 7 | 4 | 3 | 42–30 | **25** |  |  |
| Фінальны этап | **2** | 14 | 7 | 3 | 4 | 37–27 | **24** |  |
| 2007 | Чэмпіянат Мінскай вобласці (Д4), група Б | **5** | 18 | 10 | 2 | 6 | 45–32 | **32** |  |  |
| Фінальны этап | **10** | 20 | 12 | 2 | 6 | 59–46 | **38** |  |
|  |
| 2009 | Чэмпіянат Мінскай вобласці (Д4) | **8** | 26 | 11 | 3 | 12 | 51–53 | **36** |  |  |
|  |
| 2011 | Чэмпіянат Мінскай вобласці (Д4) | **4** | 26 | 15 | 3 | 8 | 64–28 | **48** |  |  |
| 2012 | Чэмпіянат Мінскай вобласці (Д4) | **1** | 26 | 21 | 2 | 3 | 93–28 | **65** |  |  |
| 2013 | Чэмпіянат Мінскай вобласці (Д4) | **1** | 24 | 18 | 5 | 1 | 68–26 | **59** |  |  |
| 2014 | Другая — Б (Д3) | **2** | 22 | 15 | 3 | 4 | 69–33 | **48** | 1/32 фіналу | Выхад у фінальны этап |
| Фінальны этап | **4** | 141 | 8 | 3 | 3 | 38–20 | **27** |  |
| 2015 | Другая — Б (Д3) | **1** | 18 | 12 | 6 | 0 | 47–13 | **42** | 1/32 фіналу | Выхад у фінальны этап |
| Фінальны этап | **2** | 142 | 7 | 4 | 3 | 25–17 | **25** |  Выхад у Першую лігу |
| 2016 | Чэмпіянат Мінскай вобласці (Д4) | **9** | 22 | 9 | 2 | 11 | 32–37 | **29** |  | Адмова і пераход у Д4 |
| 2017 | Другая (Д3) | **9** | 26 | 9 | 4 | 13 | 47–63 | **31** | 1/32 фіналу |  |
| 2018 | Другая (Д3) | **5** | 28 | 14 | 4 | 10 | 64–46 | **46** | 1/16 фіналу |  |
| 2019 | Другая (Д3) | **7** | 28 | 14 | 3 | 11 | 72–57 | **45** | 1/32 фіналу |  |
| 2020 | Чэмпіянат Мінскай вобласці (Д4), група Б | **5** | 16 | 7 | 3 | 6 | 31–34 | **24** |  |  |
| 2021 | Другая — Мінскі дывізіён — Поўнач (Д3) | **2** | 18 | 12 | 2 | 4 | 61−27 | **38** | 1/16 фіналу |  |
| Другая — Мінскі дывізіён — Стыкавыя матчы (Д3) | **4** | 1 | 0 | 0 | 1 | 1–2 |  |  |
| Другая — плэй-оф (Д3) | **9-16** | 2 | 0 | 0 | 2 | 1–7 |  |  |
| 2022 | Другая — Мінская вобласць — Поўдзень (Д3) | **7** | 14 | 2 | 1 | 11 | 17−64 | **7** | 1/128 фіналу |  |
| Другая — Мінская вобласць — Стыкавыя матчы (Д3) | **14** | 2 | 0 | 0 | 2 | 0–6 |  |  |
|

* 1 Улічваючы 6 гульняў, перанесеных з 1-га раўнда. Паказчыкі ўласна ў фінальным этапе: 8 матчаў, 4—2—2, розніца мячоў 19–10.
* 2 Улічваючы 6 гульняў, перанесеных з 1-га раўнда. Паказчыкі ўласна ў фінальным этапе: 8 матчаў, 3—2—3, розніца мячоў 14–16.

Галоўныя трэнеры
----------------

* Кірыл Дземенкавец (2014)
* Аляксей Пінчук (2014—2019)
* Ягор Раманенка (з 2021)

Зноскі
------

1. ↑  Темная лошадка из глубинки  (руск.)
2. ↑  Компания «Белита-Витэкс» и футбольный клуб из Узды окончательно прекратили сотрудничество (руск.)
3. ↑  «Узда»: «Клуб выступит в первой лиге, Лаврик возглавит команду»  (руск.)
4. ↑  «Узда» и «Джус-Руденск», подав заявку на участие во второй лиге, в итоге отказались  (руск.)
5. ↑  Гендиректор «Узды»: «Отказ от второй лиги? Делать шаг назад — это деградация. В первую лигу нас не пустили из-за стадиона»  (руск.)
6. ↑  Вторая лига Беларусь. Турнир пройдет с 22 апреля по 28 октября, участие примут 14 команд  (руск.)
7. ↑  Уже 23 команды готовы играть во второй лиге чемпионата 2020  (руск.)
8. ↑  Плюс "Волат", "Торпеда", "Ореса", "Ошмяны" и компания. Минус Кировск, Ветка и "Узда". Все команды второй лиги (руск.). *football.by* (29 сакавіка 2023). Праверана 18 красавіка 2023.

|  |  |
| --- | --- |
| ⚙️   Тэматычныя сайты | teams.by |